Betcuinetes: d’abril 2011\nAquesta és la versió ràpida i fàcil de fer magdalenes a casa. He provat altres receptes però no m'acaben d'agradar com queden de textura.. A més si després les voleu farcir (els famosos cupcakes) amb aquesta recepta queden més "resistents" i si el farcit és una mica líquid no passa res.\nLa massa és exactament la mateixa que la del pa de pessic de iogurt XDDD!\nAra ve el pas més important perquè a part de bones quedin vistoses: poseu els paperets de magdalena dins uns altres motllos del mateix diàmetre i que siguin més rígids. M'explico: abans de descobrir aquest truc, les magdalenes sempre em quedaven bones però no pujaven mai bé perquè el paperet no aguantava el pes i s'obria. Solució: vaig agafar un motlle de silicona per fer muffins, vaig posar-hi els paperets i després vaig omplir-los amb la massa. I per fi em van quedar unes magdalenes amb cara i ulls!!!\nLa cocció és diferent de la del pa de pessic: la temperatura és la mateixa però el temps s'escurça en funció de la grandària del motlle. Com més gran sigui, més temps trigaran. Millor que no us allunyeu massa del forn i ho aneu controlant sovint.\nAbans de coure-les hi podeu tirar una mica de sucre per sobre i quan es fongui farà aquella "crosteta"...\nPublicat per Bet Cuinetes a 17:03 Cap comentari:\nCreps de farina de cigró farcits d'arròs i bolets.\nJa torno a ser aquí! Això és un vici...\nAquesta recepta és apta per ovolactovegetarians i per vegans si no s'hi posa formatge. És un plat molt complet nutricionalment parlant: es combinen cereals i llegums i s'obté proteïna d'alt valor biològic.\nIngredients (surten uns 7-8 creps i són unes 4 racions generoses):\n300 g de farina de cigró\n50 ml de suc de llimona (més o menys és el suc de mitja llimona grossa)\n100g de bolets secs\nBarrejar molt bé amb la batedora la farina, l'aigua, el suc de llimona i la sal. Ha de quedar sense cap grumoll i tenir la consistència de la massa de creps normal. Normalment amb aquestes proporcions ja queda així.\nUntar bé amb l'oli una paella de 22-25 cm de diàmetre.\nAnar fent els creps amb la massa (amb 3/4 parts d'un cullerot n'hi ha prou per un crep). Coeu-los un parell de minuts per banda (o fins que estiguin dauradets) a foc mitjà. No els deixeu massa cruixents perquè si no es trencaran al farcir-los.\nPosar en remull els bolets seguint les indicacions de l'envàs. Ho he provat amb una barreja de bolets xinesos i ha quedat bo. Segurament quedaria més gustós amb fredolics secs. Serà qüestió de provar-ho.\nBullir l'arròs, escórrer-lo i reservar-lo.\nFer un sofregit amb la ceba i afegir-li els bolets rehidratats. Coure-ho 10 minuts a foc baix.\nAfegir el tomàquet fregit i rectificar de sal.\nBarrejar-ho amb l'arròs.\nFarcir els creps.\nPer acabar-ho d'arrodonir, hi podeu tirar formatge emmental per sobre i una mica de pebre negre i gratinar-ho uns minuts.\nQueda molt bo i és una manera diferent de menjar llegum. A mi no m'apassionen gens els cigrons i d'aquesta manera (i també en forma d'hummus) me'ls menjo encantada. Potser també podria ser una opció per donar llegums als nens sense que es notin.\nAi, em deixava de dir que la farina de cigró és força fàcil de trobar. En qualsevol supermercat gran en tenen i si no a les botigues de menjar de sudamèrica també n'hi podeu trobar.\nPublicat per Bet Cuinetes a 14:52 Cap comentari:\naquí teniu una altra recepta. M'estic animant sola, hehehe!\nAquesta recepta és apta per ovolactovegetarians com l'explico a continuació. Pels que mengeu carn podeu afegir bacon ben rosset i en el pas 3.\nIngredients (només especifico la quantitat dels ingredients de la salsa i en surt per 4 racions):\n200 ml de nata per cuinar (si sou vegans podeu fer servir "nata" vegetal. En venen a quasi tots els supermercats. La marca més coneguda és Parmalat).\nla quantitat de pasta varia si és farcida o no. Normalment es calculen 100g de pasta seca per persona per una ració generosa.\nBullir la pasta segons les instruccions del fabricant. També podeu fer la pasta fresca a casa (posaré la recepta més endavant!). Mentre la pasta bull podeu anar fent la salsa.\nPelar i tallar la ceba a rodanxes primetes i sofregir-la fins que quedi tova i dauradeta.\nRentar i tallar els xampinyons a làmines primetes i afegir-los a la ceba. Coure 2 minuts. Si mengeu carn, afegiu el bacon aquí.\nAfegir la nata, l'orenga i el pebre negre. Rectificar de sal.\nEscórrer la pasta i barrejar-la de seguida amb la salsa.\nPodeu enriquir-ho encara més si hi afegiu formatge parmesà ratllat per sobre de cada ració.\nSi combineu aquest plat amb una amanida verda i una peça de fruita ja teniu un àpat complet!!!\nPublicat per Bet Cuinetes a 13:54 1 comentari:\nAquesta recepta és la típica de pa de pessic de iogurt i és la que faig servir com a base per molts pastissos. També és ideal com a esmorzar o berenar acompanyat d'unes preses de xocolata.\n2 mesures de iogurt plenes de sucre\nmitja mesura de iogurt de mantega o oli\n1 sobret de llevadura química (no cal dir marques, però és la de la capseta vermella!)\n1. Si teniu pressa: posar tots els ingredients en un bol i batre-ho amb la batedora durant 3-4 minuts fins que quedi com una crema homogènia. Posar-ho en un motlle i coure-ho al forn durant 30 minuts a 180-200ºC (depèn del forn!) o fins que, quan el punxeu amb un escuradents, aquest surti net. Queda igual de bo però no tant esponjós.\nSi us hi voleu recrear una miqueta més o voleu que quedi més esponjós:\nBatre els ous, el iogurt, la mantega/oli i el sucre fins que quedi una barreja homogènia.\nBarrejar la farina i la llevadura i després tamisar-ho sobre la barreja anterior i batre-ho fins que torni a quedar homogeni.\nCoure-ho al forn 30 minuts a 180-200ºC o fins que, quan el punxeu amb un escuradents, aquest surti net.\nDoncs ja està, fàcil, ràpid, bo i barat.\nPels que us agradi fer variacions, podeu provar de fer-lo amb farina integral i sucre moreno. Boníssim i amb més fibra!\nPublicat per Bet Cuinetes a 13:35 Cap comentari:\nEl meu primer pastís amb cobertura de fondant de sucre!!!\nAquí teniu la foto del meu primer pastís amb cobertura de fondant de sucre! Sempre m'havia fet molta il·lusió saber com es feien aquells pastissos tan bonics que surten a les pel·lícules americanes. Així que, amb motiu del 60è aniversari del meu pare, vaig decidir investigar sobre aquest tema. Vaig navegar una estona per la xarxa i vaig trobar infinitat de receptes i idees per decorar el pastís. Vaig decidir fer-ne una de senzilleta ja que era la primera vegada i aquest va ser el resultat.\nEl procés no és complicat però sí força laboriós. Primer vaig fer un pa de pessic normal i corrent i el vaig farcir de crema de llimona i després el vaig cobrir amb el fondant.\nMés endavant penjaré la recepta i veureu que no és tan difícil com sembla!!!\nPublicat per Bet Cuinetes a 12:33 1 comentari:\nPrimera recepta! Crema de pastanagues (súper light, hehehe!)\nAquí deixo la primera recepta. És molt fàcil i sempre que l'he fet quan he tingut convidats ha agradat molt.\nIngredients (per unes 6 racions molt generoses):\n2 kg de pastanagues ben fresques\nopcionalment s'hi pot afegir 500 g de carbassa (li dóna un toc diferent i queda més suau)\nKcal per ració: 200\nPelar i tallar les cebes en trossos grossos. Sofregir-les una mica fins que es torrin una miqueta a la mateixa olla on es farà la crema.\nPelar, rentar i tallar a rodanxes de 3-4 cm aproximadament les pastanagues i afegir-les a la ceba. Remenar i deixar coure uns minuts.\nAfegir aigua fins cobrir les verdures.\nDeixar bullir uns 40 minuts (o fins que les pastanagues estiguin ben toves).\nTriturar i passar pel colador xinès. Ha de quedar com una crema espessa.\nServir calenta, freda o tèbia perquè està bona de totes maneres.\nPrimer de tot, em presento. Sóc una noia força aficionada a la cuina i tinc ganes d'explicar les receptes que habitualment faig a casa. No sé d'on em ve aquesta afició però des de ben petita recordo que m'ha interessat la cuina.\nEncara no tinc massa per la mà això de fer entrades i el funcionament del blog així que demano disculpes per si hi ha coses no massa polides.\nAra intentaré penjar la primera recepta. Les fotografies les aniré posant a mida que vagi fent les receptes i sempre que pugui seran pas a pas.\nDe moment, res més!


PROGRAMA I-PIME Tallers Estratègics per a la Internacionalització - Club Cecot Internacionalització\nPROGRAMA I-PIME Tallers Estratègics per a la Internacionalització\nClub Cecot InternacionalitzacióNovetatsFormació en internacionalitzacióPROGRAMA I-PIME Tallers Estratègics per a la Internacionalització\n31 de març de 2016 10 de maig de 2016 / Per Club Cecot Inter. / Formació en internacionalització • Novetats/\t0 Comentaris\nPosem en marxa una nova convocatòria del programa I-Pime amb el que us ajudem a dissenyar el vostre projecte d’ internacionalització, millorar el posicionament de la vostra empresa i augmentar vendes.\nEl programa es desenvolupa mitjançant quatre tallers on es treballa un enfocament estratègic del vostre negoci i tres sessions opcionals d’ assessorament personalitzat.\nEls tallers es treballen amb un grup màxim de quatre empreses , permetent un treball individual de cada empresa al temps que es comparteixen idees i iniciatives entre el grup.\nLa participació en el Programa us aporta els següents beneficis:\nEl disseny d’ una Proposat de Valor més trencadora i competitiva per al vostre negoci.\nLa identificació dels Mercats Internacionals convenients per a l’empresa i per a els productes/serveis.\nLa identificació i resolució dels aspectes de Comerç Exterior que afecten a l’ activitat de venda a l’ exterior\nEl desenvolupament d’ un pla de negocis internacional per a la teva empresa.\nSi la teva empresa vol vendre als mercats exteriors o està en una fase incipient del seu procés exportador.\nSi es necessita assegurar les bases d’ una estratègia d’internacionalització sòlida.\nSi esteu exportant sense un full de ruta clar que us permeti avançar i consolidar la vostra presència als mercats exteriors.\nLa durada del programa és de 14 setmanes. L’inici del pròxim grup serà a principis de maig. Les dates concretes dels tallers i sessions d’ assessorament es fixaran segons disponibilitat dels participants.\nSi estàs interessat en participar contacta amb l’ assessora de comerç exterior Asun Cirera al telèfon 937361100 o comercexterior@cecot.org


TÈCNIC DE PRODUCCIÓ LOGÍSTICA | Xaloc\nTÈCNIC DE PRODUCCIÓ LOGÍSTICA\nPublicat - Modificat19/11/2021 - 24/11/2021\nOcupació1315 - Directors d'empreses d'abastament, transport, distribució i similars\nTasques específiquesEs precisa incorporar un tècnic per a gestionar projectes logístics així com enviaments de vehicles per via aèria, marítima i terrestre. Les funcions i tasques seran les següents : Gestió integral de projectes. Gestió i control integral de flotes. Gestió d'enviaments aeris, marítims i terrestres.Preparació de pressupostos. Preparació de documentació per enviaments i duanes: carnets ATA, AWB, BL, DGD, CMR, etc. .Creació de presentacions internes i externes. Cerca de proveïdors, valoració i anàlisi d'ofertes. Resolució de problemes i incidències.\nCapacitats requeridesConeixement d¿operatives logístiques, packaging i les particularitats de cada mitjà de transport. Bon domini de l´anglès i valorable altres idiomes. Capacitat de treball sota pressió. Capacitat de reacció i adaptabilitat. Proactiu/va. Disponibilitat per viatjar. Bon tracte amb el client. Persona responsable i implicada. Persones interessades enviar currículum a seleccio@mancoplana.cat.\nTasques desenvolupar Negociar contractes amb els proveïdors perquè es compleixin els requisits de qualitat, cost i lliurament. Supervisar i examinar els sistemes d'emmagatzematge i d'existències perquè es compleixin els requisits d'abastament i es controlin els nivells d'existències. Controlar la distribució de vehicles de carretera, trens, vaixells o aeronaus. Establir i gestionar pressupostos, controlar les despeses i assegurar la utilització eficient dels recursos. Planificar i dirigir la feina diària.


SINCRONITZADA BUDAPEST 2017 - Berta i Pau cinquens en duet mixt tècnic | Federació Catalana de Natació\nSINCRONITZADA BUDAPEST 2017 - Berta i Pau cinquens en duet mixt tècnic\ndl., 17/07/2017 - 12:05\nEl duet mixt tècnic format pels catalans Berta Ferreras del C.N.Kallípolis i Pau Ribes del C.N.Granollers han nedat aquest matí la final de duet mixt tècnic a on han acabat cinquens amb 84.3336 punts.\nEl duet català ha fet un molt bon exercici i ha aconseguit la puntuació més alta fins ara. La Berta i el Pau van ser medallistes al Campionat d'Europa del 2016 amb aquest mateix exercici. En aquesta final Itàlia ha acabat campiona del món, en segon lloc Rússia i tercers el duet USA.\nBerta Ferreras, component del duet tècnic, va competir ahir a la tarda a l'eliminatòria d'equip tècnic a on van acabar sisenes amb 88.8044 punts. Avui a les 19.00 h Ona Carbonell tornarà a saltar a l'aigua per competir a l'eliminatòria de solo lliure.


Hotel Le Greti Bibbiena Itàlia - Ofertes d'hotels amb els MILLORS DESCOMPTES EN LÍNIA\nStrada Privata Le Greti, Bibbiena, Bibbiena, Itàlia, 52010 - Veure al mapa\nMés informació sobre Hotel Le Greti\nPer als viatgers què vulguin captar les imatges i els sons de Soci, Hotel Le Greti és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Le Greti ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix instal.lacions per a minusvàl.lids, aparcacotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, mini bar, telèfon, aparell de televisió LCD/pantalla de plasma a cada habitació. Durant el dia podeu gaudir de l'atmòsfera relaxant de piscina exterior, jardí. Hotel Le Greti és la vostra destinació si buscau allotjament de qualitat a Soci.


La Comissió Sectorial de Turisme configura un grup de treball en matèria de destinacions turístiques intel·ligents del qual forma part la Comunitat Valenciana\n26 de març de 2021 (16:32 CET)\nTurisme Comunitat Valenciana ha convocat aquest divendres la III Assemblea General de la Xarxa de Destinacions Turístiques Intel·ligents de la Comunitat Valenciana (DTI), que s'ha celebrat per videoconferència.\nLa reunió ha sigut encapçalada pel director general de Turisme, Herick Campos, i en ella han participat Carlos Romero, director d'Investigació, Desenvolupament i Innovació Turística de Segittur; David Giner, coordinador de la Xarxa DTI-CV i per part d'Invat.tur el seu director, Paco Juan i Noelia Delgado.\nAixí mateix, aquesta Assemblea virtual ha congregat una àmplia representació dels 79 destins adherits a la Xarxa de Destinacions Turístiques Intel·ligents de la Comunitat Valenciana a través dels seus tècnics i de regidors de Turisme.\nDurant, la seua intervenció, Herick Campos ha volgut destacar que "la Comissió Sectorial de Turisme ha configurat un grup de treball del qual forma part la Comunitat Valenciana, i el model de Xarxa de la qual de Destinacions Turístiques Intel·ligents, ha sigut presentat com a model i única xarxa amb estructura autonòmica".\nEn aquesta línia, ha agraït a assistents i membres de la Xarxa la seua labor diària per "contribuir a ser presents en aquesta pionera taula de treball a nivell estatal". I ha indicat que "el model que es va presentar de referència va ser el nostre, atés que no hi ha una altra comunitat amb un model tan avançat".\nAixí mateix, ha incidit en què "la creació d'aquesta taula és encara més rellevant en el context actual per l'arribada de fons europeus que es podran canalitzar a través d'iniciatives vinculades a les xarxes de Destinacions Turístiques Intel·ligents".\nA més, el coordinador de la Xarxa, David Giner, ha informat sobre la proposta de modificació del Reglament de funcionament de la Xarxa DTI-CV, així com la revisió de la metodologia; al mateix temps que ha traslladat un breu balanç d'accions previstes en 2021 per part de la Xarxa.\nEl director general de Turisme ha clausurat aquesta trobada informant que "estem en una revisió del decret que regula l'Estatut de Municipi Turístic, tal com estableix el propi decret", al mateix temps que ha afirmat que "continuarà sent requisit obligatori per a accedir a aquest reconeixement estar en la Xarxa DTI-CV".\nFinalment, ha explicat que "una vegada tinguem coneixement de la distribució dels fons europeus, als quals es podran acollir projectes com a plans de sostenibilitat en el destí i de digitalització, es convocarà una Assemblea Extraordinària per a informar els membres".\nEn l'actualitat ja hi ha 79 destins de la Comunitat Valenciana adherits a la Xarxa DTI-CV. Des de l'última convocatòria de l'Assemblea, són 13 les noves incorporacions.


Master of Science in International Business : Introducció\n30 de juny del 2022 (pendent de confirmació)\nDe dilluns a divendres de 9.30 a 13 h (excepcionalment es podran variar els horaris per motius acadèmics)\nESCI-UPF en col·laboració amb\nVisita el lloc web de la UPF Barcelona School of Management\nEl Master of Science in International Business és un màster d’un any a temps complet que ofereixen conjuntament el Departament d’Economia i Empresa de la UPF, ESCI-UPF i la UPF Barcelona School of Management (BSM). El màster s’imparteix exclusivament en anglès i està dirigit a graduats d’àmbits diversos que desitgin assolir l’èxit en l’actual món globalitzat dels negocis.\nEls estudiants d’aquest màster adquireixen les habilitats, les tècniques i els coneixements necessaris per dominar els processos de presa de decisions estratègiques en el mercats internacionals. Aprendràs a operar en el context internacional, a gestionar equips interculturals i a negociar amb èxit, i realitzaràs pràctiques en empresa i un viatge a un país estranger d’una setmana centrat en els negocis internacionals. El programa del curs reflecteix la manera en què una empresa afrontaria aquest repte: diagnòstic intern i extern (primer trimestre), planificació estratègica (segon trimestre) i operacions comercials (tercer trimestre).\nEl Master of Science in International Business l’imparteixen professors de prestigi mundial del Departament d’Economia i Empresa de la UPF juntament amb professionals dels negocis internacionals d’ESCI-UPF. Tots els membres de l’equip docent, reconeguts pel seu enfocament científic incisiu i per la seva demostrada capacitat per comprometre’s amb l’alumnat, han fet contribucions notables a la generació de coneixement en cadascun dels seus camps d’especialització.\nExcel·lent professorat. Aprendràs amb el professorat del Departament d’Economia i Empresa de la UPF i d’ESCI-UPF, així com amb professionals experimentats en les àrees de gestió, comerç, operacions i màrqueting, entre altres.\nPlena immersió en la internacionalització. Entendràs com implementar recursos comercials, financers i humans, així com estratègies operatives per a la internacionalització d’organitzacions. Com a Treball de Fi de Màster, desenvoluparàs un pla de negoci internacional.\nHabilitats de gestió i comunicació. Adquiriràs les habilitats necessàries per dirigir, comunicar i negociar en un entorn multicultural i de negocis internacionals.\nConnexió amb el món professional. És un requisit d’aquest màster la realització de pràctiques curriculars, que et proporcionaran una valuosa experiència laboral en el camp dels negocis internacionals.\nViatge. Participaràs en un international business trip per visitar institucions que faciliten la internacionalització i per assistir a xerrades d’alts directius d’empreses internacionals.\nAprendre a interpretar les qüestions polítiques, econòmiques i socials en clau de negoci internacional.\nSer capaç d’identificar, analitzar i desenvolupar oportunitats de negoci en els mercats internacionals.\nAdquirir i posar en pràctica les eines analítiques necessàries per desenvolupar i implementar un pla de negoci internacional.\nDesenvolupar les habilitats de gestió necessàries per a la comunicació i la negociació en un entorn empresarial multicultural.\nAdquirir una experiència laboral específica en el camp dels negocis internacionals mitjançant la realització de pràctiques professionals.\nEl Master of Science in International Business s’adreça a estudiants que acaben de graduar-se i a professionals júnior de diferents perfils que desitgin obtenir una perspectiva realista, pràctica i professional dels negocis internacionals.\nTal com s’estableix en la seva política de qualitat, la BSM es compromet amb la millora contínua com correspon a una institució de màxima excel·lència.\nEn el seu ferm compromís amb la transparència, l’escola respon a les exigències de l’AQU (Agència per a la Qualitat del Sistema Universitari a Catalunya) i comparteix tota la informació pública relacionada amb el Master of Science in International Business amb diferents grups d’interès.\nPer accedir a aquesta informació, clica aquí.\nT’informem que el programa sobre el qual estàs sol·licitant informació l’imparteixen conjuntament ESCI-UPF i la UPF-Barcelona School of Management. Segons el que es preveu a la Llei Orgànica 15/1999, de 13 de desembre, de Protecció de Dades de Caràcter Personal, les dades personals que ens facilites per sol·licitar informació s’emmagatzemaran en arxius propietat d’ESCI-UPF i seran utilitzades directament per ESCI-UPF, o qualsevol de les seves entitats col·laboradores, inclosa la UPF-Barcelona School of Management, per enviar-te informació de cursos, fins i tot per mitjans electrònics (per exemple: SMS, e-mail, etc.).\nAixí doncs, ens dones el teu consentiment informat i ens autoritzes a transferir a la UPF-Barcelona School of Management les dades personals facilitades per tal que es puguin posar en contacte amb tu o enviar-te més informació sobre el curs, gestionar-ne la inscripció i el pagament o fer-ne el seguiment, com també qualsevol altre tractament de dades relacionat amb qüestions acadèmiques.\nPots exercir el teu dret d’accés, rectificació, cancel·lació i oposició a l’ús de les teves dades personals en qualsevol moment escrivint a ESCI-UPF, Passeig de Pujades, 1, Barcelona 08803, Espanya, incloent una fotocòpia del teu passaport, carnet d’identitat o qualsevol altre document d’identificació vàlid.\nPer a més informació, truca al 900 122 630 (o bé al +34 932 954 710 si ho fas des de l’estranger.


Verificació de consum per a les empreses electrointensives – AENOR\nEts a: Home>Certificació>Certificació eficiència energètica>Verificació de consum per a les empreses electrointensives\nNova solució de verificació dels consumidors electrointensius\nDes d'AENOR, t'oferim la nova solució de verificació per a empreses qualificades com a electrointensives. Aquesta verificació és obligatòria per a les empreses amb aquesta qualificació per tal d'obtenir les subvencions que s'indiquen al Reial decret 1106/2020: Estatut dels consumidors electrointensius i a la de l'Ordre per la qual es convoca la concessió d'aquestes subvencions.\nQuè s'entén avui dia per indústria electrointensiva?\nEl sector electrointensiu està format per les indústries (metal·lúrgica, química, siderúrgica i gasos industrials) en què la gestió de l'energia i l'electricitat són factors primordials en el seu procés. Generalment, aquestes activitats pertanyen a la indústria bàsica, que es dedica a la transformació de les matèries primeres, i, per tant, requereixen més quantitat de mà d'obra i d'energies que altres sectors industrials. En aquestes indústries, el cost energètic pot arribar al 50% de les despeses de producció.\nEn què consisteix la nostra nova solució de verificació per a empreses electrointensives?\nL'Ordre ministerial indica que totes les sol·licituds hauran d'incloure un informe verificat per un verificador acreditat per l'Entitat Nacional d'Acreditació (ENAC) o qualsevol altre organisme nacional que certifiqui la part dels consums d'energia elèctrica que està dirigida a activitats dins dels sectors que s'enumeren a l'Annex I d'aquesta Ordre, així com, per a aquests consums, l'import dels peatges d'accés que s'han abonat durant l'any 2020.\nAquesta verificació es durà a terme cada any; és a dir, té un caràcter recurrent i els beneficiaris d'aquestes ajudes hauran de disposar, abans del 16 de desembre de 2022, d'un sistema de gestió de l'energia auditat i certificat que reuneixi els indicadors d'acompliment energètic segons la norma UNE-EN ISO 50001:2018.\nSectors amb polítiques de gestió energètica. Qualsevol organització que vulgui demostrar que ha implantat un sistema de gestió d'energia, que aprofita millor els excedents o les energies renovables disponibles a la indústria o que ha sistematitzat els seus processos energètics, d'una manera coherent amb la política energètica de l'organització.\nTotes les certificacions relacionades amb l'eficiència energètica, especialment la norma norma UNE-EN ISO 50001:2018.\nLes empreses electrointensives certificades obtenen el següent:\nDeclaració de verificació d'AENOR.\nInforme de verificació.


Relat "Sensibilitat cultural"\nInici > detall del relat: Sensibilitat cultural\nEl meu cosí, en Frederic, és molt de viatjar. Enguany ha fet trenta-set anys i, si no vaig errat, diria que ja ha fet la volta al món dues vegades. I és clar, sent tan viatjador, amb el temps ha anat acumulant centenars o potser milers d’anècdotes de tota mena.\nAquesta necessitat de viatjar, però, no és pas la seva única dèria, sinó que, a més a més, és d’allò més xerraire i es desfà per explicar-ho tot. Així, doncs, entre viatge i viatge, es deixa caure per casa i a la meva senyora i a mi ens posa al dia explicant-nos les diferències culturals que ha pogut descobrir arreu del món.\nN’hi he sentit explicar tantes, d’aquestes experiències, que hores d’ara hauria de fer un veritable esforç per relatar-ne alguna amb tot detall. Tanmateix, però, n’hi ha una que la recordo perfectament. I la recordo perquè de totes les que en Frederic ens ha explicat, cap no m’havia amoïnat tant com aquella història de la tribu dels Nyam-Nyim.\nEn Frederic va explicar-nos que els Nyam-Nyim són una tribu molt primitiva, d’una cultura força peculiar. Que així com nosaltres no definim clarament el moment en què deixem de ser infants per convertir-nos en adolescents, això els Nyam-Nyim ho tenen molt clar: El punt de trànsit entre l’etapa infantil i la iniciació adolescent el marca la cerimònia creada per a tal efecte. És a dir, que munten una festa que cal déu. Es reuneixen tots els homes, només els homes, i fan una rotllana al bell mig del poblat, com si es disposessin a ballar una sardana. Els nens, que després de la cerimònia ja seran adolescents, es posen al centre de la rotllana i visiblement neguitosos, un a un, van passant per les mans del bruixot de la tribu, que els agafa el penis, els pessiga la pell del prepuci, els la tiba cap enfora i amb una falç petita, però ben esmolada com una fulla d’afaitar, els talla amb gran destresa la delicada pell sobrant fins arran de gland. No deixa de ser una circumcisió, però ja de crescudet.\nLa segona part de la cerimònia, la part de celebració, comença en el moment que tots els nens han passat per les mans del bruixot i de manera oficial són declarats adolescents. Aleshores, les dones, només les dones, recullen els trossos de pell i en fan una espècie de guisat. I una vegada l’han preparat, tots els habitants del poblat fan festa grossa i es mengen el guisat entre grans demostracions de joia. I això que els ingredients amb què les dones cuinen aquest singular guisat són més aviat escassos: aigua, els trossos de pell de prepuci, quatre herbes i una mena de patates silvestres que creixen per allà.\n–Ah, no. Això no! Però com poden ser tan salvatges, aquesta gent! –vaig exclamar, en sentir tan gran animalada–. Però que no saben que la base d’un bon guisat és un suculent sofregit de ceba i tomàquet?


Millores al tram de la CV-15 que uneix Portell i Cinctorres – Vinaròs News\nALTRES POBLESCINCTORRES 10 juny, 2021 Vinaròs News\nAJUNTAMENT DE PORTELL La carretera que uneix els municipis de Portell de Morella i de Cinctorres, ha estat en obres de millora després de...\nLa carretera que uneix els municipis de Portell de Morella i de Cinctorres, ha estat en obres de millora després de les contínues queixes dels consistoris de tots dos pobles.\nTant l’Ajuntament de Portell com l’Ajuntament de Cinctorres han estat reclamant durant anys que les condicions de les infraestructures de comunicació estaven tan desgastades que suposaven un perill per a la població i vulneraven la seguretat viària.\nLa millora ha consistit, principalment, en la pavimentació del ferm que estava replet de clots i pegats i en l’adequació d’alguna jardinera. “Ara hem sol·licitat uns permisos a medi ambient per millorar alguna corba amb poca visibilitat” explica Álvaro Ferrer, alcalde de Portell.\nAmb aquestes actuacions s’espera poder acabar amb l’abandonament de les vies i posar en el focus d’interés la millora i conservació de les comunicacions de l’interior de la comunitat.


tercera.cat: Resultats jornada 30 (2a part)\nDos partits centraven l'actualitat relacionada amb la Tercera aquest Divendres Sant.\nEn el primer d'ells, aliè a la competició, la selecció catalana amateur ha superat Castella i Lleó (2-3) a la Copa de les Regions UEFA, i diumenge jugarà la final, a les 12 hores, contra Asturies. El partit l'he pogut seguir gràcies a l'excel·lent tasca d'alguns tuitaires que segueixen i difonen el nostre futbol, com Toni Castro o Jose David Muñoz, entre molts altres.\nAl partit que ens ocupa plenament a la competició, la jornada 30 s'ha tancat amb triomf local del Balaguer contra la Gramenet (2-1). La victoria deixa les coses al descens com estaven, amb els colomencs marcant la zona perillosa amb 32 punts i els de la Noguera en plaça tranquil·la, 9 punts per sobre.\nHe seguit el partit gràcies als tuits d'Àlvar Llobet i Gent de la Grama, i a les informacions de la meva companya de la redacció d'Esports de l'XTVL, Gloria Fernandez, que ha seguit el partit des de Balaguer.\nM'ha sorprès molt gratament, i m'ha sabut greu desconèixer de qui es tracta, un excel·lent missatge que m'heu deixat al blog, a la prèvia de la jornada. Anònim ha deixat aquest comentari que serveix de resum al partit:\nEl Balaguer supera 2 a 1 a la Gramenet. Els visitants s'han avançat a minut 3 a través de Miralles en una primera part molt fluixa del conjunt de la Noguera. A la segona, un Balaguer més entonat i dominador ha aconseguit la igualada al minut 84 mitjançant Gabernet. Al darrer sospir, Fournier establia el 2 a 1 final aprofitant un llançament de falta. El Balaguer se situa tretzè amb 41 punts mentre la Gramenet segueix marcant la zona de descens amb 32 punts.\nAmb aquest marcador, la jornada 30 iguala la jornada mes golejadora del campionat, fins ara la 3a, amb 40 gols.\nAquest es l'ultim resultat de la 30a jornada:\nBalaguer 2-1 Gramenet (Gabernet i Fornier / Oriol Miralles)\n(Podeu recuperar els altres nou partits, i la classificació que se'n va derivar llavors, en aquest enllaç.)\nAquesta es la classificació despres de 32 jornades (i un partit):\nEtiquetes: Balaguer, Futbol català, Gramenet, J30, Resultats, Tercera Divisió


Primeres oposicions per a discapacitats intel·lectuals | betevé\nL'Ajuntament de Barcelona ha obert una primera convocatòria amb 27 places per a ajudant de serveis auxiliars, i n'hi haurà una segona amb 30 places més\nRedacció | dissabte, 22 de maig del 2021, a les 19.26\nPer primer cop, l’Ajuntament de Barcelona ha adaptat el procés de selecció en una convocatòria d’oferta pública per a persones amb dificultats d’accés laboral per discapacitat intel·lectual. La convocatòria, que ofereix places com a ajudant de serveis auxiliars, ha superat totes les expectatives i més d’un miler de persones s’hi han inscrit.\nPer aspirar-hi, cal acreditar un grau de discapacitat igual o superior al 33 %, i almenys el 25 % de discapacitat intel·lectual. En aquesta primera convocatòria estan en joc 27 places, però se n’obrirà una segona amb 30 més. Per fer-ho possible, l’Ajuntament ha preparat un dispositiu adaptat a cadascun dels opositors, que han estat agrupats en aules de fins a 20 persones en funció de les seves necessitats.\nTambé s’han hagut de redoblar esforços i personal per adaptar tot el protocol. Els examinadors han rebut una formació per conèixer les limitacions dels candidats, així com l’atenció que requereixen. “S’han editat els qüestionaris i les preguntes en braille. També han pogut utilitzar l’ordinador amb actor de veu si ho han requerit”, explica Assumpta Soler, membre de l’Institut Municipal de Persones amb Discapacitat.\nIl·lusió entre els aspirants i els acompanyants\nLa majoria dels aspirants han sortit molt contents de les proves, en què s’ha substituït el temari teòric per un test de competències cognitives. A la porta de la Facultat d’Economia i Empresa de la UB, on estaven citats els candidats, s’hi han aplegat desenes de familiars i acompanyants. A mesura que anaven sortint, transmetien les seves impressions. “És superfàcil, sembla de primer de primària. He sigut de les primeres que ha sortit de l’aula”, ha dit la Roser. “Jo em pensava que seria més difícil”, afegeix l’Alba. Altres, en canvi, han tingut més dificultats: “Jo crec que ha sigut una mica difícil”, apunta el Daniel.\nSegons l’Institut Municipal de Persones amb Discapacitat, la taxa d’ocupació d’aquest col·lectiu és molt més baixa en comparació amb la resta de la població. A més, asseguren que pateixen una bretxa salarial de més del 27 %.\nTorna el Memorial Internacional de la Sida, després d’un any d’aturada per la pandèmia


Què és enginyeria social i per què és important per a la ciberseguretat Què és enginyeria social i per què és important per a la ciberseguretat\nQuè és enginyeria social? És una disciplina que utilitza la manipulació d'usuaris per a aconseguir informació, accés o privilegis en sistemes d'informació.\nEncara que pugui semblar que parlem d’un tipus d’enginyeria, com ara la de telecomunicacions o la industrial, l’enginyeria social no té res a veure amb el que entenem per enginyeria. Tampoc no té res de social, ja que no aporta res a la societat; més aviat, l’hi treu. És curiós, doncs, que es denomini enginyeria social una cosa que no té res a veure ni amb una cosa ni amb l’altra, almenys a simple vista. El que sí que et direm és que té a veure amb l’administració de sistemes informàtics en xarxa. Si vols esbrinar l’enigma, continua llegint i descobreix què és l’enginyeria social.\nQuè és l’enginyeria social i per què cal que la coneguis\nDiguem que l’enginyeria social es basa en la vulnerabilitat humana (d’aquí ve el terme social) per a hackejar informació confidencial. És una disciplina que utilitza la manipulació d’usuaris per a aconseguir informació, accés o privilegis en sistemes d’informació. L’objectiu és lucrar-se o perjudicar les persones o organismes que pateixen el robatori.\nAquesta tècnica és molt utilitzada per hackers o estafadors perquè té un cost molt baix per a qui la fa servir. No calen grans coneixements tècnics, només cal saber enganyar un usuari perquè et doni voluntàriament la seva contrasenya. La pesca de credencials (phishing), el baiting o l’smishing són només algunes de les tècniques de robatori de dades més utilitzades en l’actualitat.\nPer a les empreses és crucial saber què és l’enginyeria social i quines són les tècniques que utilitza per a poder dissenyar una estratègia per a lluitar contra aquesta mena d’atacs.\nCom es pot lluitar contra els atacs d’enginyeria social\nUn cop tenim clar què és enginyeria social, hem de ser capaços, per mitjà de l’equip que administra les nostres xarxes informàtiques, de dissenyar i implementar un protocol de seguretat que ens en previngui. Fer simulacres també ens servirà per a detectar possibles fallades, i també formar el personal de l’empresa perquè no divulgui informació sensible amb desconeguts.\nEt vols formar per a lluitar contra l’enginyeria social? Un cicle formatiu d’Administració de sistemes informàtics en xarxa pot ser la teva millor opció. Informa-te’n sense compromís.


La Fira de la Gamba de Palamós, al setembre • Ràdio Capital de l'Empordà\nLa d'enguany serà la setena edició d'una fira que va néixer amb l’objectiu de donar a conèixer la Marca de Garantia de la Gamba de Palamós i fomentar el consum de gambes mostrant diverses formes de cuinar-les i consumir-les.\nDesprés de sospesar les condicions en les quals s’hauria d’haver celebrat, l’Ajuntament de Palamós ha decidit no organitzar la Fira de la Gamba aquest mes de juny, i ajornar-la al setembre. Segons informa Ràdio Palamós, ha estat una decisió fonamentada en criteris d’excel·lència. Tant el consistori palamosí com la resta de col·laboradors (la Confraria de Pescadors i els establiments comercials i de restauració) que participen en la organització d’aquesta fira monogràfica, han considerat que amb les restriccions actuals, la Fira de la Gamba no hauria estat prou lluïda. La intenció era que la fira es celebrés aquest dissabte vinent, 12 de juny, just a continuació dels tres caps de setmana que s’han dedicat al festival de cultura marinera ‘Palamós Terra de Mar’. Finalment, però, s’ha optat per traslladar la Fira de la Gamba al dia 18 de setembre. Emili Colls, regidor de Promoció Econòmica de la localitat, ho argumentava així a Ràdio Palamós\nLa d’enguany serà la setena edició d’una fira que va néixer amb l’objectiu de donar a conèixer la Marca de Garantia de la Gamba de Palamós i fomentar el consum de gambes mostrant diverses formes de cuinar-les i consumir-les. En la darrera edició, que es va celebrar l’any 2019, es van vendre 20.000 tiquets de tastets de gamba. La Fira de la Gamba té el seu emplaçament a la zona del moll pesquer i compta amb la participació d’empreses certificades amb la Marca de Garantia, dels elaboradors de productes que tenen com a ingredient principal la Gamba de Palamós, i amb distribuidors i peixaters especialitzats en la seva comercialització. L’esdeveniment també ofereix demostracions de cuina en viu, i exposició i venda de productes gastronòmics, que habitualment acompanyen la gamba, com ara l’arròs o el vi. S’espera que hi hagi una situació més favorable que l’actual, pel què fa a mesures anti-Covid, en l’edició d’aquest 2021 que està programada per al dia 18 de setembre.\nArticle anteriorLa Casa Rosa de Calella de Palafrugell a punt de ser de color blanc\nArticle següentEls festivals de la Costa Brava i el Pirineu de Girona es reactiven i reforcen la seva promoció sota la marca CBG! Festivals


Estalviar energia i diners amb la calefacció | Factor Energia\nEstàs a: factorenergia > Blog > Aprèn a estalviar > Com estalviar energia. Escollir un bon sistema de calefacció\nCom estalviar energia. Escollir un bon sistema de calefacció\nSembla que torna el fred, eh? Anem a veure com estalviar energia i diners escollint un bon sistema de calefacció per casa teva.\nEs podria dir que, de l’energia que consumim les llars espanyoles, quasi la meitat correspon a la relacionada amb la calefacció (calefacció i aire condicionat). És una dada variable que depèn de les temperatures de cada zona geogràfica ja que el clima nacional és bastant benigne, i variarà també en funció de l’aïllament de l’ habitatge. No obstant, hi ha diferents tipus de calefacció, com saber quina és l’encertada?\nCom sembla que, encara ha de tornar uns dies, anem a acomiadar l’hivern i a canviar una climatització per una altra, anem a veure (encara que sigui de cara l’any que ve) quin és el sistema de calefacció més adequat per a nosaltres i per, a més a més, estalviar energia i diners.\nSón poques les llars espanyoles que compten amb una instal·lació centralitzada, encara que compti amb avantatges com l’estalvi energètic, menor cost d’instal·lació i tarifes més econòmiques. Aquest sistema dona servei a un conjunt de llars, normalment una comunitat de veïns.\nNo obstant, la majoria d’habitatges del país compten amb calefacció individualitzada i, per norma general, per elements independents; estufes, radiadors, bombes de calor i més.\nAmb aquest sistema tot moviment (admissió d’aire i evacuació de gasos) es dona dins una càmera tancada, sense contacte amb l’aire.\nAmb modulació automàtica de la flama\nSistema que minimitza les enceses i aturades de la caldera. Estalvia energia al adequar el nivell de calor controlant la potència de la flama.\nRecuperen part del calor de la combustió, particularment el calor del vapor de l’aigua que es produeix durant el procés.\nEls radiadors són els elements intercanviadors de calor entre l’aigua escalfada i l’espai que es vol escalfar. És convenient no tapar ni obstruir els radiadors per a aprofitar al màxim el calor que emeten.\nA més dels sistemes de calefacció convencionals, existeixen altres també a tenir en compte:\nEn aquest cas, l’aigua calenta circula per un tub incrustat a la forja del terra, convertint-lo en emissor de calor.\nSón equips independents en què l’escalfament es realitza mitjançant resistències elèctriques.\nAquests sistemes s’utilitzen per a climatització tant d’aire fred com calent, el que els converteix en aparells molt eficients i útils per a estalviar energia també pel seu baix consum.\n8 consells per estalviar energia i diners en calefacció\n21ºC són suficients per mantenir el comfort a casa.\nEs recomana apagar la calefacció per dormir i ventilar pel matí abans de tornar a encendre-la.\nEs pot estalviar entre un 8 i un 13% d’energia col·locant termòstats programables.\nReduir el termòstat quan la casa quedi buida durant varies hores.\nPer estalviar energia es recomana manteniment de l’equip abans que s’espatlli.\nPurgar els radiadors al menys un cop l’any. Quan deixi de sortir aire i comenci a sortir aigua, estarà net.\nNo cobrir els radiadors ni posar cap objecte al costat que dificulti la difusió de l’aire calent.\nEscollir la tarifa elèctrica i la tarifa de gas més adequades al teu consum.\nUna altra manera d’estalviar energia i diners és contractar Factor Energia. Pots donar d’alta la llum online o trucar gratis al 900 850 000. T’assessorarem perquè escullis la tarifa elèctrica que més et convingui i t’oferirem consells d’estalvi com ens que trobaràs a Factor Smarthome.


Actualitzada 20/02/2017 a les 06:40\nLa setmana de vacances escolars comença amb activitats de carnestoltes per a la mainada a la Massana. Pel que fa al vessant més esportiu, s’ha programat una master class de freestyle, que tindrà lloc dimecres a l’snow park d’Arinsal, i una excursió amb raquetes que es farà divendres a Sorteny.\nA banda de les sortides a la neu, també hi haurà un taller de màscares dimarts al Punt 400 i una activitat amb disfresses dijous al 360º Xtrem. Les inscripcions es poden fer fins avui dilluns 20 de febrer, al Punt 400 de la Massana, al telèfon 836 505, o bé al Punt Jove d’Ordino, al telèfon 878 170.\nPel que fa a les altres parròquies, a Sant Julià els actes començaran el dia 23 amb la Ruta de la Tapa i s’allargaran fins dimarts 28. A Canillo se celebrarà la rua de carnaval divendres a les onze del matí a les escoles. Al centre del país, les activitats començaran divendres amb la penjada del carnestoltes a l’altura de l’avinguda Carlemany 64, mentre que dissabte ja hi haurà la gran rua amb concurs de comparses.


Blinda’t l’agenda! La Jornada Clade se celebrarà el 10 de de maig - Grup Clade\nBlinda’t l’agenda! La Jornada Clade se celebrarà el 10 de de maig\nClade Grup Empresarial de l’Economia Social celebrarà la VIII Jornada Clade el proper 10 de maig a l’Auditori Blanquerna, amb una programació de debats i taules rodones que s’iniciarà a les 16h i es clourà a les 19h.\nEl contingut d’aquesta Jornada se centrarà en la prestació dels serveis bàsics des de l’economia social, com l’aigua, l’energia o els serveis de suport a les persones. Un model de tercera via que Clade vol debatre a partir de diverses experiències tant a nivell europeu com també nacional.\nBlinda’t l’agenda! El proper 10 de maig coneixerem alternatives de gestió dels béns públics més essencials.\nClade participarà a als cursos d’estiu de la Universitat de Deusto\nClade explica el projecte de VSI a la Universitat de La Laguna


El projecte de Cooperativisme per a dones en l'àmbit d'atenció a les persones, continua endavant i aquesta setmana cinc de les participants han explicat la seva idea empresarial en el programa "Estudies o Treballes" de ràdio Sant Feliu.\nLa Maime i la Lola, han explicat el seu projecte, que amb el nom de "Camins per tots" vol oferir activitats d'oci tenint en compte la integralitat dels diferents col·lectius. Per altre banda, la Núria, la Noelia i la Patricia, han argumentat perquè han optat per constituir una cooperativa, així com les activitats que volen oferir mitjançant el projecte de "Com a casa en lloc", que està orientat a oferir serveis d'atenció a les persones. Han estat acompanyades de la Maria, tècnica del programa Treball als Barris, que ha valorat les iniciatives empresarials i l'actitud emprenedora de les participants.\nTotes elles han participat en les accions del projecte de "Cooperativisme per a dones en l'àmbit d'atenció a les persones", que es ve desenvolupant des de principis d'any, i que s'emmarquen en el projecte Treball als Barris del Servei d'Ocupació de Catalunya, i es desenvolupa en coordinació de Fem Barri i de Promoció econòmica.\nUs deixem amb les seves protagonistes:


“Les empreses no haurien de substituir mà d’obra amb becaris”\nSECRETARI D’UNIVERSITATS A ‘EL MÓN’\n6 de cada 10 becaris no cobren cap sou mentre fan pràctiques, segons la UOC\n6 de cada 10 becaris no cobren cap sou durant el temps que estan en pràctiques. // CC0\nActualitzada el 03-05-2017 14:20\nEl secretari d’Universitats, Arcadi Navarro, avisa les empreses que no haurien de fer servir els becaris com a mà d’obra, arran de la polèmica que va generar el cuiner Jordi Cruz el Dia dels Treballadors.\nEn declaracions a El món a RAC1, Navarro ha recordat que el concepte “becari” és molt heterogeni i que en general, les pràctiques que es fan en empreses no són remunerades, perquè formen part de la formació. Navarro recorda que cada sector és diferent, amb requisits de formació que poden ser també molt diferents.\nTriar els estudiants amb millor expedient els convé molt a les empreses de tot el món. Sense tenir l’obligació, hi ha algunes que ofereixen algun incentiu econòmic\nBECARIS. Secretari d'Universitats. Arcadi Navarro. Incentiu econòmic\nEstudi de la UOC\nAra un estudi assegura que 6 de cada 10 becaris no cobren cap sou durant el temps que estan en pràctiques. Tot i així, això no és cap problema per la majoria: el 90% diuen que acaben les pràctiques molt satisfets perquè creuen que els ajuden a trobar feina. Són les conclusions d’un informe de la Universitat Oberta de Catalunya.\nLes pràctiques laborals és un instrument molt estès al mercat laboral. La professora d’estudis econòmics, especialitzada en recursos humans, de la UOC, Gina Aran, admet que els responsables de recursos humans les tenen molt en compte a l’hora de fer seleccions de personal per a una empresa.\nGina Aran (UOC) La importància de les pràctiques\nPerò l’informe de la UOC també remarca que els sindicats i alguns experts reconeixen que la situació laboral d’alguns becaris ha empitjorat amb la crisi. I que moltes empreses han utilitzat estudiants en pràctiques com a substituts de treballadors per no haver-los de pagar un sou. Els bategen en aquest cas com a falsos becaris.\nEl cuiner Jordi Cruz es va defensar a El món a RAC1 de les crítiques per haver dit que les pràctiques no remunerades en restaurants amb estrella Michelin no són un abús, sinó un privilegi. Cruz considera que les dues parts, els xefs i els aprenents, en surten guanyant i explica que, en el seu cas, els becaris que té reben allotjament i dietes.\n02-05-2017 06:42 DEBAT SOBRE ELS BECARIS\nJordi Cruz: “No fem servir els estudiants en pràctiques com a mà d’obra”\n02-05-2017 13:28 POLÈMICA\nAllau de reaccions contra Jordi Cruz per les seves declaracions sobre els becaris\n02-05-2017 19:28 FA UN ANY\nFerran Adrià equiparava fer pràctiques en un gran restaurant amb un màster a Harvard\n02-05-2017 14:13 Marta Alòs\nEl debat dels becaris


Per a l’almívar de gerds:\n1/2 kg de gerds\nPer a l’almívar: poseu tots els ingredients a coure fins que quedi un almívar lleuger; passeu-ho tot per la batedora elèctrica i obtindreu la salsa d’acompanyament del pastís.\nPer al pa de pessic: foneu la xocolata amb la llet i la mantega. En un recipient que us sigui còmode per manipular amb la vareta elèctrica, poseu tots els ingredients a dins menys el llevat. Treballeu la massa fins que us quedi cremosa i homogènia. Introduïu-hi el sobre de llevat barrejant-ho bé i amb suavitat.\nAboqueu-ho tot en un motlle rodó i fondo d’uns 24 cm de diàmetre. Poseu-ho al forn prèviament escalfat a una temperatura de 180 ºC. L’heu de deixar 1 h.


Anem al teatre? Barcelona Nova Fusió i l'espectacle familiar 'Les princeses també es tiren pets' al Teatre Núria Espert - Ràdio Sant Andreu\nHome / Agenda / Anem al teatre? Barcelona Nova Fusió i l’espectacle familiar ‘Les princeses també es tiren pets’ al Teatre Núria Espert\nPosted by: Radio Sant Andreu in Agenda, Cultura, Destacats febrer 3, 2015\t1,315 Views\nDissabte 6 de febrer a les 21.00h la formació musical Barcelona Nova Fusió oferirà l’espectacle On la Brisa ens porti i el diumenge 7 de febrer a les 12.ooh, la companyia El Replà representarà l’espectacle familia ‘Les princeses també es tiren pets’ .\nFerran Campany del Departament de Cultura de L’Ajuntament de Sant Andreu de la Barca ha comentat els dos espectacles al programa Via Directa de Ràdio Sant Andreu.\nCompra les teves entrades al web del TEATRE NÚRIA ESPERT http://www.teatrenuriaespert.cat/\nDissabte 6 de febrer 21.00h\nEugeni Muriel (guitarra), Juanma Pintor (guitarra), Pere Costa (percussió), Gloria Wasmer (violí) i Jordi Ruiz (baix) formen el quintet Barcelona Nova Fusió, que per aquest espectacle s’amplia amb 4 ballarines i a través del seu repertori encaixen plasticament altres arts escèniques i culturals com la dansa i la poesia.\nL’espectacle inclou coreografies orientals (Imma Corpas), flamenques (Rosario Juárez), contemporànies i fins i tot tribals (Sara Teller i Ione Verdeny, Grup Momentum), s’uniran per realitzar un viatge que ens transportarà on la brisa ens porti.Durada: 1h 10min\nLES PRINCESES TAMBÉ ES TIREN PETS – Companyia El Replà.\nDiumenge 7 febrer 12.00h\nPrevious: Barcelona Nova Fusió presenta l’espectacle ‘On la brisa ens porti’ al Teatre Núria Espert\nNext: Viure en plenitud – Com podem arribar a ser més assertius?


Sobre | BCN Mitjans\nBCN Content Factory cobreix les necessitats informatives de diferents mitjans de comunicació, a Barcelona i Catalunya, actuant com a delegació. També, ofereix reportatges d’actualitat treballats exhaustivament amb diverses fonts, fotografies i una profunda investigació.\nLes peces informatives s’ofereixen als mitjans nacionals i estrangers per encàrrec. El nostre equip està integrat per periodistes sèniors i júniors que segueixen l’actualitat de Barcelona i Catalunya. A més, les nostres firmes publiquen columnes i anàlisi en diferents mitjans, tant nacionals com regionals i locals.\nTambé escrivim per encàrrec discursos, tribunes i articles d’opinió per a directius i organitzacions que no reproduïm per confidencialitat. Així mateix oferim , a diferència d’altres agències, fotografies d’actualitat amb intenció periodística . I produïm reportatges en vídeo a punt per emetre a les televisions nacionals i internacionals .


El trofeu Mixt José Luis López ja coneix els seus primers finalistes - PilotaViu\nDiumenge, 8.1.2017 10:45h Pilota Món\nPere Roc II, Santi i Bueno. Primers finalistes en escala i corda del Trofeu Mixt Fundació José Luís López\nBrisca, Bueno, Canari, Carlos, Dani, Dorín, Félix, Genovés II, Hèctor II, Ian, Javi, Jesús, Lorja, Marc Montserrat, Miguel, Miravalles, Moltó, Monrabal, Néstor, Pelayo, Pere, Pere Roc II, Puchol II, Punxa, Ricard, Roberto, Sanchis, Santi, Sergio, Soro III, Tonet IV, TrofeuMixtFundacioJoseLuisLopez\nUn nou dissabte a Pelayo i, com en ocasions anteriors, torne a fer-vos una crònica a tots els lectors de PilotaVeu.\nEste dissabte es disputava la primera semifinal del Mixt Fundació José Luis López, amb Sergio, Brisca i Miravalles contra Ricard, Canari i Lorja en Raspall, i Pere Roc II, Santi i Bueno contra Santi de Silla, Javi i Monrabal per dalt Corda. Per a aquells que vulguen una crònica curta, diré que els equips rojos s’han imposat en les dos partides, de manera que han vençut els de Sergio per 25-10 en la primera d’elles i els de Pere Roc per 60-25 en la segona. Eixa és l’única notícia que tinguérem al trinquet. Bé, eixa i que Javi s’ha afaitat la barba per a començar l’any 2017 amb nova imatge.\nAl trinquet vaig assistir acompanyat per un amic que viu a Barcelona i que volia conèixer Pelayo. Ens vam assentar a l’escala i allà vam veure començar la partida. Mentrestant, escoltàvem les converses dels marxadors que arribaven a donar de 10 a mesura que els de Sergio anaven imposant-se al marcador.\nJa a la galeria ens trobàrem amb un company que sentenciava: "La cosa no li està eixint massa bé a Ricard". I no era per a menys: tres jocs, els tres rojos. 15-0 en l’electrònic. Reaccionarien els de blau i es plantarien en 10, amb dos grans jocs, que deixaven oberta la partida, però de poc serveix fer dos jocs si els rivals arriben a 25. Cal felicitar Sergio, Brisca i Miravalles, que ja esperen rival per a la final.\nSergio, Brisca i Miravalles primers finalistes Trofeu Mixt Fundació José Luís López. Fotografia: Juan Rodrigo Legua\nPel que fa a l’Escala i Corda, jo gaudia la partida observant com partia de favorit el trio d’un Pere Roc que, després d’imposar-se al passat Masters de la Pilota, no ens hauria de sorprendre que vaja de roig.\nEl primer joc va ser blau i el següent roig, la partida va ser molt igualada en aquest tram. Potser notàvem que Santi de Silla, que entrava en la semifinal en substitució de Miguel, volia ajustar massa les pilotes a la corda, de manera que perdia alguns quinzes per enviar la pilota contra la corda. Però, prompte, veuríem que allò tenia una explicació. Amb un 25-20 per als de Pere Roc, els de Santi es posaven per davant al joc amb un aplaudit míssil del rest blau que anà fregant corda, però que no fou suficient per a tancar el joc que s’endugueren els rojos, plantant-se en un 30-20.\nLa igualtat que hi havia hagut en el primer tram de la partida es va esfumar i els rojos van començar a desmarcar-se dels seus rivals. Amb el 35-20 en el marcador, els blaus van trencar el val, però tot i el seu esforç, el joc tornaria a caure per als de Pere Roc. 40-20 en el marcador, quedaven quatre jocs. No pintava massa bé la cosa per als de blau. El primer quinze d’aquell joc fou roig, precisament, després que enviaren una pilota a la Galeria. Els de Pere Roc anaven per davant i semblava que la gent volguera que estos guanyaren ràpidament. Fins i tot el responsable del marcador s’alià contra els de Santi en donar com a Val-net el quinze que realment era 30-15. Una vegada corregida l’errada, es plantarien en val els rojos, però els blaus no s’anaven a donar per vençuts. Igualarien a 30 i lluitarien fins que el mitger Santi enviara una pilota sota corda. Amb Val en el marcador, una errada de Pedrito en la Treta els donaria un joc i un poc d'oxigen. Tanmateix, ja estava tot dat i beneït. L’equip blau lluitaria fins al final i la partida s’allargaria amb grans colps i intercanvis, tot i que no tornarien a fer cap joc més.\nPere Roc II, Santi i Bueno. Finalistes en escala i corda. Fotografia: Juan Rodrigo Legua\nA la galeria, un xiquet demanava que "en acabar la partida, no llancen els coixinets, que després cal arreplegar-los". No va caldre, però segur que Pere Roc II, Santi i Bueno estan contents amb el resultat.\nLes altres dues semifinals es disputaran el pròxim dimecres a Guadassuar, on a partir de les 16.30 jugaran Pablo, Coeter II i Raül G. contra Ian, Tonet II i Néstor i a continuació Puchol II i Jesús contra Genovés II, Pere i Hèctor II.\n2561 lectures Cap comentari Envia


Què hi ha de nou?: 2012\nSegons ha publicat La Vanguardia, els treballadors i treballadores de l’Ajuntament de Barcelona cobraran aquest mes de desembre una prima de productivitat i, al gener, l’avançament de la paga extra d’estiu.\nComunicat de Recursos Humans\nPel que fa a la paga extraordinària d’aquest mes de desembre, ja sabeu que va ser suprimida pel Govern de l’Estat, mitjançant el Reial Decret Llei 20/2012. En relació a aquesta qüestió, us posem al dia de les possibilitats d’acció i de la previsió de l’escenari futur.\nQuè passa enguany amb la paga extraordinària? Podem cobrar-la? Tenim altres possibilitats?\nSegons la normativa de desplegament del Reial Decret Llei esmentat, les Administracions públiques havien de quantificar l’import global de la paga extraordinària de tots els empleats i empleades i adoptar un Acord de Ple de no disponibilitat d’aquests crèdits. L’Ajuntament actuà en aquest sentit i adoptà l’Acord esmentat en el Ple del 15 d’octubre de 2012. Posteriorment, la Subdelegació del Govern de l’Estat a Barcelona sol·licità a l’Ajuntament certificat emès per la Intervenció per tal de verificar que la Corporació havia adoptat l’Acord de no disponibilitat que estava obligada a aprovar.\nEl ple aprova el pressupost i desestima les al·legacions\nAhir al vespre el ple municipal va aprovar els pressupostos del 2013 amb els vots de l’equip de govern de CiU i els vots en contra de tota l’oposició, i va desestimar “d’aquella manera”, sense entrar en cap moment en el fons de l’assumpte, les al·legacions presentades per la Junta i Comitè.\nL’interventor municipal, en el seu informe, fuig d’estudis, renuncia a fiscalitzar el pressupost i "passa el mort" a la direcció de Recursos Humans:\nEn l’informe de Recursos Humans, el seu director no té cap inconvenient en signar que la decisió adoptada està emparada pel Reial Decret 20/2011, sense que en cap moment justifiqui, com exigeix la llei, el dèficit que motivaria aquesta decisió:\nI encara és l'hora que esperem rebre una resposta a la carta que les presidentes de la Junta i el Comitè van trametre per intentar arribar a un acord en aquest assumpte.\nQuina falta de rigor.... QUINA VERGONYA!!!\nFaltava un mes i mig per les eleccions generals i, segons ABC, així s’esperava al “profeta” que havia de treure a tothom de l’atur.\nAvui, quan ja fa un any que el PP governa, no només no ha resolt el problema sinó que el món laboral està molt pitjor: les persones aturades a Espanya ja voregen els 5 milions.\nAtemptat contra la llibertat d'informació i participació\nUn usuari ens ha donat a conèixer una campanya iniciada a AVAAZ per la llibertat d'internet, ja que determinats règims autoritaris volen controlar-lo a través d'un tractat global vinculant. Si ho aconsegueixen, Internet podria ser menys lliure, més lent i molt més car. És un tema molt greu i que ens afecta a tots i totes.\nNo ho dubteu i participeu-hi, que només són 30 segons:\nUIT: Saquen las manos de nuestro internet!\nVídeo de la manifestació d'ahir a Barcelona per l'escola en català i més informació\nal web CGT Catalunya.\nLes portades dels diaris i revistes són com l’aparador d’una botiga, ens posen a la vista la notícia més destacada amb la voluntat de cridar la nostra atenció i fer-nos-en comprar un exemplar. I són, evidentment, el reflex de l’actualitat.\nLes portades endarrerides, en canvi, ens recorden moments importants de la història recent. Però també ens ensenyen com es pot arribar a tergiversar la realitat i com diverses publicacions poden donar visions totalment contraposades d’un mateix fet. A més, deixen constància de grans mentides i del cinisme que gasten molts dels polítics que ens governen. Això és el que vol ser aquesta nova secció: un recordatori crític de destacades portades de diaris i revistes.\nLa portada amb la que comencem correspon al diari El Mundo de 10 de gener de 2010 i no deixa de ser un anunci promocional del candidat del PP cara a les eleccions generals espanyoles que es portarien a terme al cap de 10 mesos. Ja sabem tots com ha anat la profecia que explica...\nEtiquetes de comentaris: CGT, Portada\nGerardo Díaz Ferrán, expresident de la CEOE, va ser detingut aquest dilluns passat acusat de blanqueig de diner (va ocultar béns per valor d’uns 45 milions d’euros) i per no pagar deutes a empreses del sector turístic com Meliá, Iberojet, Pullmatur i AC Hotels.\nAquest element, quan era president de la patronal espanyola, i el món empresarial i polític li reia les gràcies, es permetia el luxe de profetitzar publicament amb frases com aquestes:\n"La mejor empresa pública es la que no existe".\n"Las empresas públicas que existen lo que tienen que hacer es privatizarse".\n"Menos intervencionismo, más desregulación, más externalización de los servicios públicos".\n"Sobran funcionarios en España. Estamos en una crisis muy seria y nos tenemos que apretar el cinturón empezando por la Administración ".\n"Una reforma laboral profunda y global calmará a los mercados"\n"Hay que trabajar más y ganar menos para salir de la crisis".\nJa veieu quin element, el Díaz Ferrán...!!!\n(Frases i vinyeta còmica extretes de http://www.eldiario.es/)\nEtiquetes de comentaris: Humor, Premsa\nUs adjuntem la sol·licitud que hem adreçat a l'alcaldessa de Sant Cugat en la qual demanem que es pagui al personal municipal la part proporcional de la paga extraordinària de desembre, meritada entre els dies 1 de juny i 14 de juliol de 2012, pels motius que s'exposen al document.\nQueda especificat i ha de constar que és només una sol.licitud, no un recurs, pel que no afectaria en cap cas la procedència de fer-ne algun altre quan arribés el moment si fos necessari.\nLa Junta de personal i el Comitè d'empresa.\nCarta del Secretariat Permanent de la CGT de Catalunya adreçada a Felip Puig, amb motiu de la seva compareixença del dilluns 3 de desembre al Parlament.\nSegons la notícia publicada el 28 de novembre al diari Cinco Días, els sindicats de la funció pública han acordat la presentació d’una demanda col·lectiva davant l’Audiència Nacional per tal que el personal de l’Administració pública cobri la paga extra de Nadal.\nS'han presentat al.legacions al pressupost 2013 de l'Ajuntament de Sant Cugat del Vallès, que podeu conèixer en la seva extensió en el document adjunt. Aquesta acció es fa per donar compliment al procediment administratiu necessari per poder elevar qualsevol reclamació i no comporta cap tipus de canvi en l’actitud de diàleg iniciada per l’equip de govern i la representació del personal.\nA títol de resum:\nEs reclama la consignació pressupostària suficient per fer front a les obligacions que deriven del Pacte de condicions i Conveni, relatives a Fons social i a l’aplicació de la RLT, atenent que la cobertura legal que s’utilitza per deixar sense efecte aquestes obligacions no ha estat justificada a l’expedient, segons l’ordenament jurídic.\nAquesta justificació no pot ser únicament un informe de Recursos Humans dient que s’acullen a l’art. 38.10 de l’EBEP, sinó que cal que existeixi “causa greu d’interès públic derivada de l’alteració substancial de les circumstàncies econòmiques i calgui adotar mesures o plans d’ajust per assegurar l’estabilitat pressupostària i la correcció del dèficit públic”, extrem que no es dóna a l’Ajuntament de Sant Cugat, ja que l’informe d’intervenció inclòs en el mateix expedient diu clarament que aquest Ajuntament no té dèficit estructural, ni l’ha tingut els últims anys. Es podrien deixar sense efecte les condicions econòmiques del Pacte i Conveni si ja existís dèficit i es pretengués corregir, però no només per preveure’l.\nPodeu veure l’argumentari i fets provatoris, extrets del mateix pressupost presentat per a la seva aprovació inicial, els quals demostren la manca de necessitat d’aquest municipi d’adoptar mesures d’ajust extremes per assegurar l’estabilitat pressupostària per reduir dèficit estructural, ja que es pressuposten accions que es podrien qualificar de “potestatives” i “poc imprescindibles”, sense treure que totes elles siguin bones per a la ciutat i per a algunes persones que hi viuen i/o treballen.\nTal com es diu a l’escrit d’al.legacions, el personal municipal entén la situació econòmica global, però considera que les retallades s’han d’aplicar de manera proporcional en tots els capítols de despesa del pressupost, i no com s’ha fet, aplicant un percentatge molt superior (molt més del triple) a les partides destinades als treballadors i treballadores.\nConsultes i tràmits de relacions laborals trucant al 012\nMitjançant el telèfon 012, ja es pot sol·licitar informació, realitzar tràmits i denúncies en matèria de relacions laborals i prevenció de riscos laborals que són competència de la Direcció General de Relacions Laborals i Qualitat en el Treball.\nAixò és així des d’aquest dimecres 28 de novembre quan el DOGC va publicar la RESOLUCIÓ EMO/2574/2012,de 29 d'octubre, per la qual es fa públic l'Acord per a l'encàrrec de gestió del Departament d'Empresa i Ocupació al Departament de la Presidència per tal d'atendre les trucades relacionades amb relacions laborals i prevenció deriscos laborals a través de la plataforma telefònica 012\nA continuació us copiem el primer paràgraf d'un escrit que ens han fet arribar i que trobem prou interessant. També us deixem l'enllaç per si el voleu llegir complert.\nEstimado ciudadano, si su concepto de FUNCIONARIO es el de "vago enchufado que vive a costa de mis impuestos" y SE ALEGRA de las congelaciones de sueldos, recortes estatales y de los nuevos recortes de sueldos de los gobiernos autonómicos a los funcionarios, déjeme recordarle que, entre otras cosas:\nDemà toca anar a votar per decidir el futur de Catalunya i, per tant, avui és el darrer dia que tenim per triar o repensar el nostre vot.\nEl nostre país necessita idees i camins nous, tant per sortir d’aquesta terrible crisi on ens han abocat els poders financers i polítics, com per fugir del clot on ens té colgats l’Estat espanyol.\nEsperem que aquest diumenge tots plegats tinguem el seny necessari per saber triar la opció que millor aporti benestar i justícia social alhora que un futur esperançador pels nostres fills i filles.\nUs desitgem molt bona jornada electoral.\nDos companys ens han donat a conèixer sengles enllaços d'internet que us traslladem per la vostra informació:\nEl primer és la notícia publicada a Expansión.com La Junta de Extremadura quiere abonar la paga de Navidad a sus empleados públicos.\nL'altra és l'existència de la pàgina de Facebook Funcionarios Unidos de España - FUE on es pot trobar informació relacionada amb el món funcionarial espanyol.\nImagina un país en el que el yate del Rey se llama Bribón\nUs recomanem de llegir un breu article que publicava fa uns dies el diari ARA, referit al contingut dels programes electorals dels partits que es presenten a les eleccions al Parlament de Catalunya del proper 25 de novembre, en quan a Relacions laborals i treball.\nL’equip de govern va presentar una proposta d’acord que millora algunes de les condicions laborals de tot el personal i per això ens en felicitem, ja que és fruit de les mobilitzacions.\nDurant mesos, la Junta i el Comitè han fet un gran esforç amb l'objectiu de cercar un diàleg fluït amb l'equip de govern, per la pau social i per garantir la gestió d'un servei públic de qualitat i han estat les presidències d'ambdós òrgans qui, fa més de dues setmanes, van proposar un acord consensuat per part de les sis formacions sindicals. L'equip de govern, en lloc d'adreçar-se a les presidències que havien elevat l'escrit, va formular la seva proposta d'acord directament a CCOO i UGT, que van firmar sense el coneixement de la resta de formacions. Amb posterioritat, l'equip de govern es va adreçar individualment i per separat a cadascuna de les formacions restants, pressionant perquè signessin i advertint que la proposta no admetria canvis i anava endavant amb o sense la firma de la resta de formacions, evidenciant així una clara manca de respecte al resultat de les eleccions sindicals, doncs aquests dos sindicats no ostenten cap interlocució en representació ni del Comitè ni de la Junta de Personal.\nEls treballadors i treballadores de l'Ajuntament, reunits en assemblea el passat divendres, van mostrar la seva disconformitat a la manera poc ètica amb què l'equip de govern va gestionar la firma de l'acord, ja que la proposta no s'ha pogut sotmetre a la votació del personal municipal tal i com la Junta i el Comitè s'havien compromès en diverses ocasions -UGT i CCOO inclosos-. Així mateix, l'assemblea va ratificar el desig que la representació del personal municipal treballi de forma unitària, consensuada i coordinada a l'hora de defensar els drets del col·lectiu.\nEntenent aquesta voluntat com un mandat del personal municipal al qual representem, instem l'Equip de govern, la Gerència i la Direcció de Recursos Humans, que respectin la interlocució a través de les Presidències de la Junta i el Comitè, ja que és l’única interlocució vàlida que garanteix la representativitat que els treballadors i treballadores hem triat democràticament a les urnes.\nRelacionat amb l’acord entre l’Ajuntament i la representació dels treballadors i treballadores, del qual us hem informat en l’entrada anterior, cal que sabeu que els sindicats UGT i CCOO es van despenjar de la Junta i Comitè i van signar el document un dia abans que la resta de grups i sense informar-los.\nEn canvi, ambdues formacions sí que van trametre un comunicat als seus afiliats i simpatitzants explicant els termes de l’acord i remarcant que “UGT i CCOO hem signat un acord amb el regidor Sr. PUIGNERÓ”.\nTenint en compte que hem arribat a aquest acord gràcies a les negociacions i mobilitzacions del personal municipal promogudes per la Junta i el Comitè, aquesta manera de procedir diu molt poc a favor de les dues seccions sindicals.\nQue tothom extregui les seves conclusions.\nAcord entre l'Ajuntament i la representació dels treballadors i treballadores\nDesprés d'unes darreres setmanes molt difícils de negociacions i mobilitzacions i d’un matí de divendres no apte per a cardíacs, finalment, els cinc sindicats i la plataforma independent que representen al personal municipal a l’Ajuntament de Sant Cugat del Vallès, han signat l’Acord entre l’Ajuntament i la representació dels treballadors i treballadores que tanca alguns dels temes que estaven sobre la taula.\nDes de Gerència van trametre a tot el personal municipal un comunicat amb l’acord poc temps abans del començament de l’Assemblea que la Junta de personal i el Comitè d’empresa tenien convocada per al mateix divendres a les 14 hores.\nA partir d’ara cal posar fil a l’agulla per acostar posicions en quan a la resta de temes pendents.\n(Publicat al diari ARA de 15/11/2012)\nMilers de manifestants van sortir al carrer ahir al vespre en diverses ciutats del país per protestar contra les retallades en serveis socials. La manifestació més concorreguda va ser la de Barcelona, però també hi va haver mobilitzacions en moltes altres ciutats, com Tarragona, Girona, Mataró, Sant Cugat, Granollers, Tàrrega i Sabadell, entre d’altres.\nEn quan al seguiment de la vaga a l’Ajuntament de Sant Cugat, ha estat del 46% segons dades facilitades pel servei de comunicació del consistori. El percentatge és vuit punts superior a l'última aturada general, quan el 38% d'empleats va sumar-se a la protesta. Si es contempla separadament, la vaga té un seguiment del 50,3% dels treballadors de l'Ajuntament i del 30,1% dels treballadors dels organismes autònoms.\n(Fragments de les notícies publicades a Vilaweb i a Cugat.cat)\nEl moment actual requereix de tots els esforços de la classe treballadora per afrontar l’ofensiva de polítics i empresaris, concretada en les retallades socials, la liberalització de l’acomiadament gratuït, la implantació de la precarietat en l’ocupació i la submissió a especuladors i banquers sostinguda pels mitjans de comunicació i tota la propaganda oficial.\nEnfront d’això, la CGT exigeix un repartiment de la riquesa just i equitatiu, una reducció de la jornada de treball uns salaris dignes, la cobertura social de la desocupació el dret a una educació, una sanitat i uns jubilacions dignes i la no discriminació de les persones immigrants.\nLLUITEM PEL NOSTRE FUTUR\nDurant aquest cap de setmana s'ha estat repartint per diferents espais de la ciutat un full informant a la ciutadania de EL QUE L'ALCALDESSA DE SANT CUGAT I ELS SEUS POLÍTICS NO DIUEN.\nLa iniciativa ha tingut molt bona acollida i de ben segur hi tornarem!!\nSEGUIM LLUITANT perquè després que l’alcaldessa ratifiqués en el Ple municipal de 15 d'octubre que restava oberta al diàleg vam rebre una proposta d'acord light i inconcret que no comprometia en res a l’Equip de govern.\nDimarts 30 d'octubre, la Junta i el Comitè en el seu incessant tarannà de tendir ponts i cercar el consens, va lliurar a l’Equip directiu la redacció d'una nova proposta d'acord que inclou les reivindicacions del personal municipal (veure document adjunt). Gerència va respondre que la revisarien i en breu ens dirien alguna cosa. A data d'avui, després de 10 dies, encara no s’han pronunciat.\nÉs per això que seguim lluitant i demanem a tot el personal que faci un esforç i participi a la propera mobilització d'aquest diumenge 11 de novembre.\nUs demanem disculpes si penseu que no heu estat prou informats. Tenim molts fronts oberts alhora i no sempre és fàcil arribar a temps a tots. Us agraïm la vostra comprensió.\nPodeu consultar les dades de la convocatòria de diumenge 11 llegint el correu reproduït a continuació.\nDe: Junta i Comite\nEnviat: dimecres, 7 / novembre / 2012 11:13\nTema: Propera movilització\nLa Junta i el Comitè seguim vetllant per la defensa dels drets del personal i atenent que no ho hi ha avenços substancials en les relacions amb l'equip de govern, proposem una nova movilització.\nÉs per aquest motiu que us convidem a participar en una concentració informativa, silenciosa i respectuosa, el proper diumenge 11 de novembre, al Parc de la Pollancreda.\nEn aquest parc, diumenge està programada una activitat esportiva que mou unes 8.000 persones durant tot el matí i hem pensat que seria un bon moment per informar la ciutadania del que està passant a l'ajuntament.\nUs enviem el document que hem elaborat per repartir entre la gent i explicar educadament tot el que s'exposa.\nQuedem a les 10h a la zona del bar que es munta per aquella ocasió en mig del parc. És de fàcil visualització.\nCadascú pot emetre el seu missatge particular de la manera que consideri més oportuna, amb pancartes, enganxines, samarretes, etc.. sempre que sigui de manera respectuosa, silenciosa i coordinada amb la representació de la Junta i el Comitè.\nAprofitant que el mateix dia té lloc al monestir la “Festa de tardor”, la delegació sindical també s'hi passejarà per difondre aquest mateix missatge.\nÉs important la vostra participació.\nDECLARACIÓ CONJUNTA DE L’ANC I ELS SINDICATS CONVOCANTS DE LA VAGA GENERAL DEL 14-N\nEls sindicats i l’ANC, des dels valors de la llibertat, la dignitat, la democràcia de base i la justícia social, afirmen que és imprescindible conjuminar esforços per tal d’afrontar la greu crisi social i nacional que afecta el país, amb retallades de drets i prestacions socials que aboquen milers de famílies a la precarietat, a l’exclusió social i a la pobresa, però que podrien trobar, si més no parcialment, una solució si el nostre poble no patís el dèficit fiscal, succesives contrareformes laborals i polítiques de retallades de drets socials i la falta de sobirania que li impedeixen aplicar les polítiques adequades per superar aquesta doble crisi.\nEn conseqüència, ACORDEN\nDes de fa 8 mesos la Junta i el Comitè està intentant negociar amb l’equip de govern per defensar els nostres drets i aconseguir que l’aplicació de les mesures restrictives que arriben de l’estat afectin el menys possible la situació laboral i econòmica de les persones.\nLes negociacions segueixen, però de moment no han donat els fruits clars que seria desitjable i només s’han vist actituds receptives de l’alcaldessa en els moments en què els treballadors i treballadores hem mostrat la nostra disconformitat públicament i amb movilitzacions.\nAtenent això, considerem que la situació poc ha canviat respecte a la de fa algunes setmanes, pel que volem recordar-vos que cal seguir amb les mesures de protesta que vam iniciar i que veient el resultat de les negociacions, avui per avui, no hi ha cap motiu per deixar-les.\nEntre d’altres, no prestar voluntàriament serveis extraordinaris, participar a les concentracions promogudes per la Junta i el Comitè i aportar a la causa tot allò que considereu que pot ser positiu.\nConcretament a la policia i a la brigada, tornem a demanar que no us presenteu voluntaris per cobrir hores extres, com a mesura per aconseguir, entre d’altres coses, que no s’incrementi la vostra jornada en dues hores i mitja setmanals i recuperar el Fons social.\nEn una enquesta publicada l’1 de novembre al diari Ara surten uns resultats relacionats amb la funció pública que són interessants de comentar.\nReferent a les retallades i la política d'austeritat, quan es demana a la població quines mesures no aplicaria en cap cas, les prioritats socials emergeixen amb claredat: la preservació del sistema sanitari i, a una certa distància, l’educatiu, són les línies vermelles per a una certa majoria de la població. Per contra, només un 10% tria les opcions de rebaixar el sou o acomiadar els funcionaris.\nPer tant, és evident que el 90% de les persones enquestades, per sortir de la crisi prefereixen reduir el sou dels funcionaris o acomiadar-los.\nCom a totes les enquestes segurament faltarien dades per poder analitzar aquest punt (que no era la finalitat d'aquesta enquesta), però és interessant evidenciar que sembla contradictori no voler tocar els sistemes sanitari i educatiu i alhora demanar de rebaixar el sou o acomiadar els funcionaris. Això és així perquè el personal que treballa a la sanitat i a l’educació també són funcionaris.\nPer tant, els enquestats es refereixen o no a tots els funcionaris?\nSi la resposta és que si, com es fa això de no retallar sanitat i educació però si acomiadar als seus treballadors?\nSi la resposta és que no, a quins funcionaris es refereixen doncs? A policies, bombers, jutges, carters i personal administratiu? O potser tothom pensa en els alts càrrecs posats a dit pels polítics i que cobren sous astronòmics?\nQue fàcil i insolidari és carregar les culpes de tot als “funcionaris”, els quals, al igual que bona part dels treballadors, no hem tingut res a veure en la generació de la crisi que estem patint. Seguim essent l’ase dels cops preferida!!\nLa setmana passada, arran d’una nota de premsa de l’INE (Instituto Nacional de Estadística), La Vanguardia va publicar l’article “Los empleados públicos cobran un 30% más que la media de trabajadores”.\nNo cal dir que al Regidor de Recursos Humans del nostre Ajuntament li va faltar temps per penjar al Twitter la notícia de La Vanguardia. Ell sempre tan oportú i equànime...!!!\nL’estudi està basat en una enquesta feta sobre dades del 2010 i, com tota enquesta, té només determinat grau de fiabilitat. Això ho demostra un altre estudi publicat al web Ciencia explicada “Los funcionarios NO cobran de media un 30% más que el resto de trabajadores”, que posa en dubte la fiabilitat de l’enquesta inicial i dona dades més que interessants.\nJa s'ha aprovat la regulació de l'acomiadament col·lectiu a l'empresa pública que preveia la darrera reforma laboral: Reial Decret 1483/2012, de 29 d’octubre, pel qual s’aprova el Reglament dels procediments d’acomiadament col·lectiu i de suspensió de contractes i reducció de jornada.\nEtiquetes de comentaris: Funció pública, Legislació\nAmb la voluntat d'oferir-vos cada dia una millor informació, hem posat en marxa el compte de Twitter de la Secció Sindical de la CGT de l'Ajuntament de Sant Cugat del Vallès. Així doncs, a partir d'avui mateix, també ens trobareu a:\nMobilitzacions entorn de la jornada de lluita del 31 d'octubre a Catalunya:\nPiquet central a les 12 h a la Plaça Catalunya.\nManifestació Unitària a les 18 h a l’Arc de Triomf\nConcentració a les 10 h a la Plaça de Sant Domenec i Assemblea Oberta a les 11.30 h\nPiquets informatius a Granollers (a les 8 h davant de l’estació Granollers Centre) i Mollet (a les 8 h davant de l’estació Mollet Sant Fos).\nManifestació comarcal a las 18 h davant l’Ajuntament de Mollet del Vallès.\nAl web de la CGT-Catalunya hi trobareu més informació.\nArticle de Expansión.com:\nHacienda descontará de la nómina de los funcionarios la cotización por la extra de Navidad que no cobraran\nLa CGT, reunida en plenària confederal a Madrid el 23 d’octubre, ha acordat traslladar la convocatòria de vaga general que tenia convocada per al 31 d’octubre al 14 de novembre de 2012, mantenint-se però la convocatòria de vaga del 31 d’octubre en aquells territoris que així ho hagin acordat, i convocant a nivell general una jornada de lluita social el mateix dia.\nAcords de la Plenària Confederal Extraordinària del 23 d’Octubre de 2012:\nSembla que el Govern central ha trobat la solució definitiva per acabar amb els excesos policials que hem vist en les darreres manifestacions: Los porrazos que no se ven no existen.\nRelació de totes les coses que hem de tenir en compte quan anem a la propera manifestació: La policía apuesta que habrá rescate.\nL’afiliació a la Seguretat Social en els sectors de l’Administració Pública, Educació i Sanitat s’ha reduit en 220.472 persones entre gener i setembre. Així doncs el sector públic ja és el tercer més afectat per l’atur, darrera la construcció i la industria.\nLlegiu aquí l’article publicat a Expansión.com.\nLa Plataforma en Defensa dels Serveis Públics ha convocat per primera vegada una gran manifestació en contra de les retallades. Un miler de rubinencs, segons la Policia Local i la mateixa plataforma, ha sortit al carrer per expressar el seu rebuig a les retallades dutes a terme pels governs català i espanyol. A l'acte de protesta s'han vist mestres, professors, personal sanitari, treballadors de l'administració pública, representants veïnals i molts ciutadans a títol individual.\nEn aquest enllaç trobareu més informació i un bon reportatge.\nLa Plataforma en Defensa dels Serveis Públics de Rubí i la Plataforma d’Associacions veïnals de Rubí convoquen per demà divendres una manifestació i un acte reivindicatiu amb el lema “En defensa dels serveis públics i els drets socials, i contra les retallades”\nEstaria bé que des de Sant Cugat i altres ciutats veïnes els hi féssim costat en aquesta lluita que és la de tots i totes.\nAquest dilluns passat una cinquantena de treballador i treballadores de l’Ajuntament de Sant Cugat van assistir al Ple municipal amb la voluntat de fer diverses preguntes a l’Equip de govern relatives a les retallades econòmiques i de drets que està portant a terme, als comentaris d’en Jordi Puigneró al seu Twitter i a la manca de negociació amb els representants del personal.\nLes respostes podriem dir que, volent semblar sinceres, van ser només “politicament correctes” i van fugir d’estudis tot el que van poder. Realment els membres de l’Equip de govern que van parlar es mereixen una felicitació pel gran domini que tenen de la paraula.\nUs recomanem de llegir les notícies que ha publicat Cugat.cat: El govern local defensa una aplicació de mínims de les retallades a la plantilla i El ple aprovarà suprimir la paga extra de Nadal als polítics.\nArticle de Ruth Toledano publicat al bloc Zona Crítica el 14 d'octubre de 2012:\nAvui entra en vigor a l'Ajuntament de Sant Cugat la nova jornada laboral implantada per Decret per l'alcaldessa Mercè Conesa. Com a recordatori, dijous passat Recursos Humans ens va trametre el següent correu electrònic:\nEtiquetes de comentaris: Ajuntament de Sant Cugat, Funció pública\nCom si no hi hagués prou gent entrampada amb hipoteques preferents i altres deixalles financeres, els conservadors britànics volen tornar a vendre la moneda falsa thatcheriana del capitalisme popular.\nEl darrer invent és que els treballdors acceptin canviar drets per accions, això sí, amb la promesa que els hipotètics beneficis estarien exempts d’impostos. És a dir, deixi’s explotar sense restriccions i la resta es donarà amb escreix.\nAixí es destrueix la dignitat humana, es consolida l’edifici de la servitud voluntària i es garanteix que el diner sigui l’únic criteri fins i tot a l’hora de prendre decisions morals. Qui es deixi enganyar no té remei.\nArticle de Josep Ramoneda publicat al diari Ara del 10 d’octubre de 2012\nUna companya ens ha fet arribar la notícia d’una iniciativa popular portada a terme amb la finalitat d’intentar recuperar la Paga de Nadal d’enguany.\nEs tracta d’aconseguir la inconstitucionalitat del Reial Decret-Llei 20/2012 i per això cal trametre una queixa a la Defensora del Pueblo amb la finalitat que en tingui tal nombre que hagi d’interpossar el recurs d’inconstitucionalitat pertinent.\nNo sabem del cert si podrem aconseguir res però, en tot cas, només es perden 3 o 4 minuts. Per tant us aconsellem que tothom ho faci i també que ho comuniqueu als vostres coneguts.\nÉs molt senzill. Només cal entrar a l’enllaç indicat i procedir tal com us expliquem a continuació:\n1r.- Clicar a “Tu queja online”\n2n.- Marcar “Sin certificado digital” i “Persona física (ciudadano)” i clicar “Siguiente”\n3r.- Omplir les dades personals i clicar “Siguiente”\n4t.- Copiar i enganxar el text següent i clicar “Enviar”\nEl 14 de julio de 2012 fue publicado en el Boletín Oficial del Estado el Real Decreto-Ley 20/2012, convalidado en el Congreso el 19 de julio. Mediante este Real Decreto-Ley se procedía a la supresión de la paga extraordinaria de diciembre de 2012 a los empleados públicos. Como empleado del AJUNTAMENT DE SANT CUGAT DEL VALLÈS, directamente afectado, solicito de la Defensora del Pueblo que proceda a presentar recurso de inconstitucionalidad del citado Decreto-Ley, en base al artículo 14 de la Constitución Española, puesto que se ha procedido a discriminar a un sector de la población por sus circunstancias laborales y sociales, siendo dicho artículo susceptible asimismo de recurso de amparo.\n5è.- Per últim, si demaneu tenir constància de la petició es genera un justificant amb número de registre en format pdf.


Talisman París França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTalisman112 rue du Théâtre, 15è - Tour Eiffel - Porte de Versailles, París, França, 75015 - Veure al mapaTalismanVeure més fotosVeure més fotosVeure totes les 25 fotosVeure al mapaParticularitats que li encantaranProp de transports públicsWi-Fi gratuït en totes les habitacions\nDistàncies i informació bàsicaaeroports a prop14 kmAeroport d'Orly, París (ORY)17 kmAeroport de Le Bourget, París (LBG)estacions de tren i autobús100 mEstació de Metro Avenue Emile Zola150 mEstació de Metro Commercehospitals i clíniques700 mClinique Blometfarmàcies60 mPharmacie Centralebotiga de conveniència1,8 kmCarrefour Expresscaixer automàtic90 mATM\nSobre l'allotjamentDescripcióOferint allotjaments de qualitat al els paisatges, la cultura districte de París, Talisman és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Talisman, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Talisman.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsFrancès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEn arribar, cal abonar un dipòsit de 500 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


La 61a edició del London Boat Show acabar aquest diumenge amb molt bons resultats. El saló nàutic més reconegut a nivell mundial va atraure 92.288 visitants, que van assistir per veure estrenes de vaixells i productes d’innovació marina.\nEls que van tenir la sort d’acudir, no només van gaudir dels més de 400 expositors i de la qualitat dels vaixells, productes i serveis, sinó que a més, les noves atraccions visuals, com la cortina de pluja i l’experiència 4D van afegir al saló una nova dimensió. Aquest és una petita mostra del gran esdeveniment del món de la nàutica.\nEls expositors del London Boat Show fan declaracions que mostren clarament que aquest any ha estat bo per als negocis. Asseguren que han estat 10 dies d’èxit i entusiasme. Si us interessa llegir les opinions una a una, podeu fer-ho aquí (en anglès)\nTags:actualitat nàutica, London Boat Show, náutica, nàutica gènova, navegació, noticies nàutiques, Saló Nàutic


Els treballadors de Vall d'Hebron denuncien la precarietat en què viuen al\nEls treballadors de Vall d'Hebron denuncien la precarietat en què viuen alguns pacients\nEl centre pateix una gran falta d'espai i té diverses plantes tancades que s'estan fent servir de magatzem\nper Redacció dijous, 23 de febrer 2017 - 14:56h\nEls pacients pateixen la falta d'espai i estan obligats a viure als passadissos. | Cedida\nLes urgències de l'hospital Vall d'Hebron continuen col·lapsades i la falta d'espai s'està agreujant tant que els pacients s'han vist obligats a viure en condicions precàries. En imatges publicades per 'CatalunyaPress', es pot veure com alguns malalts amb monitoratge no tenen habitació i han de romandre al passadís durant dies. El centre mèdic pateix aquesta situació des de fa mesos. Com ja informava 'CatalunyaDiari.cat', durant el pont de desembre el servei d'urgències de l'hospital va arribar a acumular 87 malalts esperant habitació, molts d'ells en lliteres als passadissos del centre hospitalari.\nL'interior de l'Hospital Vall d'Hebron, col·lapsat durant el pont de desembre | Twitter\nLa Confederació General de Treball (CGT) denuncia la «més que evident falta d'espai» i insta el conseller Comín a explicar el perquè de deixar que el col·lapse arribi a aquestes magnituds. «No és normal que els pacients hagin d'estar en aquestes condicions, i que a més, els professionals hagin de sentir declaracions del conseller de salut demostrant la poca informació contrastada que té i qüestionant la tasca dels professionals», declaren des de l'associació.\nA més el sindicat explica que no és normal que els pacients hagin de viure en unes condicions tan indignes. «No és un tema puntual, sinó un problema habitual en les urgències. Un problema que el Departament de Salut, l'Institut Català de la Salut i la gerència de l'hospital han de solucionar», expliquen. La situació és tan extrema que hi ha hagut pacients que han esperat fins a quatre dies per ser atesos. A més, durant els últims dies el centre ha tingut més de mig centenar de pacients a l'espera d'hospitalització a causa de la falta de llits.\nFOTOS: L'increïble i guapíssim fill d'Ana Duato que has vist a la tele i no ho sabies\nATENCIÓ: Els reis han pres la decisió definitiva sobre la infanta Cristina\nVall d'Hebron Urgències


Reinversió polígon industrial | L'Alqueria de la Comtessa\nA l'inici de setmana, l’IVACE va anunciar la seua decisió d'augmentar al 100% el finançament del cost de les obres de modernització dels polígons industrials. D’aquesta manera, la corporació municipal, que havia destinat una partida de 48899,87 € per a cofinançar el projecte, podrà reinvertir-la en nous projectes de millora de l’àrea industrial. Aquests projectes seguiran la línia ja iniciada: millora de la lluminària, creació de voreres i renovació de les existents i millores dels accessos al polígon.\nEl pla per modernitzar el polígon industrial L’Hort de Lloret es divideix en dues obres civils, el pressupost de les quals és de 162.999,52 €. A inici de 2017, l’ajuntament va iniciar els tràmits per a rebre les ajudes de l’IVACE, i entre les condicions s’especificava que l’IVACE finançava el 70% de l’obra, i els municipis el restant 30%, condició que ara ha canviat.\nL’alcalde de la localitat, Voro Femenia, ha declarat que la subvenció rebuda per l’IVACE ha sigut “la més rellevant per al municipi en l’any 2017. Suposa una aposta continuada per millorar la competitivitat de les zones industrials del municipi, el que implica més oportunitats laborals no sols per als veïns del poble, sinó també per a tota la població de la comarca.”


Una novel·la relata la vida de Martí Cots, que ha entrat i sortit de la presó diverses vegades\nSebastià Bennasar. / ACN\nPiMartí Cots Saleta, més conegut com el Rambo de la Cerdanya -tot i que ell ho detesta-, ha estat un dels pitjors malsons de les diverses policies de la Cerdanya, a una i altra banda de la frontera, durant gairebé tres dècades amb delictes relacionats, principalment, amb robatoris de cotxes i en establiments, però també d'algun tiroteig amb la policia. El veí de Pi, al municipi de Bellver, que ha entrat i sortit de presons catalanes en diverses ocasions, és el protagonista de la novel·la El rei de la Cerdanya (Capital Books) de l'escriptor i periodista Sebastià Bennasar. "El cas del Rambo de la Cerdanya demostra el fracàs del sistema penitenciari i de la nostra societat que no ha estat capaç de trobar una sortida per a ell", diu Bennasar en una entrevista amb l'ACN.\nL'escriptor va publicar l'any 2011 501 crims que has de conèixer abans de morir (Ara Llibres), en el qual feia un recorregut per 501 casos reals de crims als Països Catalans, des de l'any 415 fins avui, amb petites fitxes de cada crim. Una de les fitxes estava dedicada a Martí Cots. En aquest context, Bennasar va descobrir que Martí Cots tenia una història al darrere i que era una persona "a mig camí entre entranyable i penosa" perquè representa el fracàs del sistema: "És un 'tio' que entra i surt de la presó contínuament i que té una edat mental segons els pèrits forenses d'uns 12 anys. El fet que no es redimeixi mai demostra el fracàs del sistema penitenciari i el fracàs de la nostra societat en general que no ha estat capaç de trobar una sortida per a ell".\nBennasar també indica que Cots té "un punt grandiloqüent, de guerriller i de persona que diu que està defensant el seu territori". Creu que és un personatge "poètic" com per exemple quan parla de la natura i té aquesta comunió especial amb el seu paisatge. "Ho trobo una cosa sensacional i és un personatge molt interessant en aquest sentit".\nEl llibre retrata i narra fets reals de la vida de Martí Cots per molt inversemblants que a vegades semblin com per exemple quan es va escapar de la policia amb un tractor fins a arribar a França i des d'allí a Itàlia. "Allí el van emmanillar i al cap de deu minuts queda lliure i torna a la Cerdanya i es passa un any i mig en refugis de muntanya i cotxes abandonats".\nL'autor no creu que estigui empatitzant amb el protagonista al llibre, sinó que està intentant entendre "a un personatge de novel·la". Bennasar manifesta que una diferència entre la novel·la negra i la policíaca és que la primera es pregunta per què és possible que a una societat es produeixi un crim. "Jo volia intentar entendre com en una societat com la catalana es produeix una figura com Martí Cots que fa 30 anys que entra i surt de la presó contínuament i sense que se li hagi trobat una solució i sense delictes extrems". Creu que ningú ha fet la feina d'intentar entendre'l del tot.\nBennasar reconeix que ficciona alguns passatges del llibre com per exemple quan explica quan Martí Cots va sortir de la presó i se'n va anar amb una prostituta xinesa. Tot i això creu que són coses que hauria pogut fer o que haurien pogut passar. "Tots els personatges secundaris me'ls invento, però també podrien haver existit", apunta.\nA finals de l'any passat, el Tribunal de Corts d'Andorra va absoldre a Martí Cots Saleta, que estava acusat dels delictes de blanqueig de capitals, furt i accés il·lícit a casa habitada. El Rambo de la Cerdanya té, segons van informar els Mossos d'Esquadra, catorze antecedents relacionats, principalment, amb robatoris de cotxes i en establiments, però també d'algun tiroteig amb la policia. A Catalunya el buscaven per haver atracat a punta de pistola l'Alp Hotel Masella, d'on es va endur milers d'euros que hi havia a la caixa. Actualment, Martí Cots està lliure i "no se sap per quant temps", admet l'autor.\nL'autor també fa a 'El rei de la Cerdanya' una crítica al sistema literari, periodístic i cultural català. "Hi ha dos personatges, el Rambo i el narrador, que explica la història i que participa en el procés de redacció i pren partit a la història". Apunta que el narrador reflexiona sobre el món que coneix de primera mà que és l'editorial lluny de l''star system'. "De la literatura en català en poden viure entre cinc i deu escriptors, entre les vendes, col·laboracions de mitjans i altres coses. Després hi ha una classe mitjana dels supervivents que són els que combinant mil feines diferents poden sobreviure de l'escriptura i de la literatura en el sentit més ampli".\nSebastià Bennasar (Palma, 1976) és llicenciat en Humanitats (UPF, 2009) i Màster en Història del Món. Escriptor, periodista, traductor i agitador cultural, ha publicat una trentena de llibres de tots els gèneres excepte teatre.\nLLIBRE Martí Cots Sebastià Bennasar Cerdanya